CELEX: 32022R0320
Language: et
Date: 2022-02-25 00:00:00
Title: Komisjoni rakendusmäärus (EL) 2022/320, 25. veebruar 2022, millega antakse luba kasutada pressitud eeterlikku mandariiniõli kodulindude, sigade, mäletsejaliste, hobuste, küülikute ja lõhelaste söödalisandina (EMPs kohaldatav tekst)

28.2.2022   
               
               
                  ET
               
               
                  Euroopa Liidu Teataja
               
               
                  L 55/41
               
            
         KOMISJONI RAKENDUSMÄÄRUS (EL) 2022/320,
         25. veebruar 2022,
         millega antakse luba kasutada pressitud eeterlikku mandariiniõli kodulindude, sigade, mäletsejaliste, hobuste, küülikute ja lõhelaste söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:
         
                     (1)
                  
                  
                     Määruses (EÜ) nr 1831/2003 on sätestatud loomasöödas kasutatavate söödalisandite taotlemise nõuded ning sellise loa andmise alused ja kord. Kõnealuse määruse artikli 10 lõikega 2 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.
                  
               
                     (2)
                  
                  
                     Direktiivi 70/524/EMÜ alusel anti tähtajatu luba kasutada pressitud eeterlikku mandariiniõli kõikide loomaliikide söödalisandina. Vastavalt määruse (EÜ) nr 1831/2003 artikli 10 lõike 1 punktile b kanti see söödalisand olemasoleva tootena seejärel söödalisandite registrisse.
                  
               
                     (3)
                  
                  
                     Vastavalt määruse (EÜ) nr 1831/2003 artikli 10 lõikele 2 koostoimes nimetatud määruse artikliga 7 on esitatud taotlus hinnata pressitud eeterlikku mandariiniõli uuesti kõikide loomaliikide puhul.
                  
               
                     (4)
                  
                  
                     Taotleja taotles, et pressitud eeterlikku mandariiniõli lubataks kasutada ka joogivees. Määrus (EÜ) nr 1831/2003 ei võimalda siiski lubada maitse- ja/või lõhnaaine kasutamist joogivees. Seepärast ei tohiks lubada kasutada pressitud eeterlikku mandariiniõli joogivees.
                  
               
                     (5)
                  
                  
                     Taotleja taotles kõnealuse söödalisandi liigitamist söödalisandite kategooriasse „organoleptilised lisandid“ ja funktsionaalrühma „lõhna- ja maitseained“. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
                  
               
                     (6)
                  
                  
                     Euroopa Toiduohutusamet (edaspidi „toiduohutusamet“) jõudis oma 5. mai 2021. aasta arvamuses (3) järeldusele, et kavandatud kasutustingimuste juures ei avalda pressitud eeterlik mandariiniõli kahjulikku mõju ei loomade ega tarbijate tervisele ega keskkonnale. Siiski ei olnud võimalik teha järeldusi lemmikloomade ja dekoratiivkalade kohta, kes tavaliselt ei puutu kokku tsitrusviljade kõrvalsaadustega. Toiduohutusamet jõudis ka järeldusele, et pressitud eeterlikku mandariiniõli tuleks pidada nahka sensibiliseerivaks ning nahka, silmi ja hingamisteid ärritavaks. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele.
                  
               
                     (7)
                  
                  
                     Toiduohutusamet jõudis ka järeldusele, et pressitud eeterlik mandariiniõli on toidu maitsestamisel üldtunnustatud ja selle toime söödas on põhimõtteliselt sama nagu toidus, mistõttu ei ole vaja selle tõhusust täiendavalt tõendada. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodite kohta.
                  
               
                     (8)
                  
                  
                     Pressitud eeterliku mandariiniõli hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba söödalisandi kasutamiseks käesoleva määruse lisas esitatud viisil.
                  
               
                     (9)
                  
                  
                     Asjaolu, et pressitud eeterliku mandariiniõli kasutamiseks lõhna- ja maitseainena joogivees ei ole luba antud, ei välista selle kasutamist segasöödas, mida manustatakse veega.
                  
               
                     (10)
                  
                  
                     Kuna ohutusnõuetest ei tulene vajadust kõnealuse aine lubamise tingimuste muudatusi viivitamatult kohaldada, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.
                  
               
                     (11)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Loa andmine
            Lisas kirjeldatud ainet, mis kuulub söödalisandite kategooriasse „organoleptilised lisandid“ ja funktsionaalrühma „lõhna- ja maitseained“, lubatakse kasutada söödalisandina loomasöödas kõnealuses lisas esitatud tingimustel.
         
         
            Artikkel 2
            Üleminekumeetmed
            
               1.   Lisas kirjeldatud ainet ja seda ainet sisaldavaid eelsegusid, mis on toodetud ja märgistatud enne 20. septembrit 2022 kooskõlas enne 20. märtsi 2022 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni.
            
            
               2.   Lisas kirjeldatud ainet sisaldavaid söödamaterjale ja segasööta, mis on toodetud ja märgistatud enne 20. märtsi 2023 kooskõlas enne 20. märtsi 2022 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud toiduloomadele.
            
         
         
            Artikkel 3
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 25. veebruar 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 268, 18.10.2003, lk 29.
         
            (2)  Nõukogu 23. novembri 1970. aasta direktiiv 70/524/EMÜ söödalisandite kohta
         (EÜT L 270, 14.12.1970, lk 1).
         
            (3)  EFSA Journal 2021; 19(6): 6625.
      
      
         
            LISA
            
                        Söödalisandi identifitseerimisnumber
                     
                     
                        Loa hoidja nimi
                     
                     
                        Söödalisand
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivusaja lõpp
                     
                  
                        Toimeaine sisaldus milligrammides 12 % niiskusesisaldusega täissööda kilogrammi kohta
                     
                  
                        
                           Kategooria: organoleptilised lisandid. Funktsionaalrühm: lõhna- ja maitseained.
                        
                     
                  
                        2b142-eo
                     
                     
                        –
                     
                     
                        Pressitud eeterlik mandariiniõli
                     
                     
                        
                           Söödalisandi koostis
                        
                        Eeterlik mandariiniõli, mis on saadud Citrus reticulata Blanco vilja koorest.
                        Vedelik
                        
                           Toimeaine kirjeldus
                        
                        Pressitud eeterlik mandariiniõli, mis on saadud Citrus reticulata Blanco vilja koorest külmpressimise teel, nagu on määratlenud Euroopa Nõukogu (1).
                        d-limoneen: 65–80 %
                        γ-terpineen: 13–22 %
                        α-pineen (pin-2(3)-een):
                        1–3,5 %
                        mürtseen:1–2 %
                        β-pineen (pin-2(10)-een):
                        1–2 %
                        metüül-N-metüülantranilaat: 0,15–0,7 %
                        perillaldehüüd: ≤ 0,063 %
                        CASi number: 8008-31–9
                        FEMA number: 2657
                        CoE number: 142
                        
                           Analüüsimeetod
                            (2)
                        
                        Fütokeemilise markeri d-limoneeni sisalduse määramine söödalisandis või lõhna- ja maitseainete segus:
                        
                                    —
                                 
                                 
                                    gaasikromatograafia koos leekionisatsioondetektoriga (GC-FID) – (põhineb standardil ISO 3528)
                                 
                              
                     
                        Kodulinnud
                        Küülikud
                        Lõhelased
                     
                     
                        –
                     
                     
                        –
                     
                     
                        15
                     
                     
                        
                                    1.
                                 
                                 
                                    Söödalisand lisatakse söödale eelseguna.
                                 
                              
                                    2.
                                 
                                 
                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.
                                 
                              
                                    3.
                                 
                                 
                                    Pressitud eeterliku mandariiniõli segamine muude botaaniliste lisanditega on lubatud tingimusel, et perillaldehüüdi sisaldus söödamaterjalis ja segasöödas on väiksem kui sisaldus, mis tuleneb ühe söödalisandi kasutamisest asjaomase liigi või loomakategooria jaoks maksimaalses või soovitatavas koguses.
                                 
                              
                                    4.
                                 
                                 
                                    Söödakäitlejad kehtestavad söödalisandi ja eelsegude kasutajatele kasutamiskorra ja korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas naha-, silma- ja hingamiskaitsevahendeid.
                                 
                              
                     
                        20. märts 2032
                     
                  
                        Sead
                     
                     
                        –
                     
                     
                        –
                     
                     
                        33
                     
                  
                        Mäletsejalised
                     
                     
                        –
                     
                     
                        –
                     
                     
                        30
                     
                  
                        Hobused
                     
                     
                        –
                     
                     
                        –
                     
                     
                        40
                     
                  
               (1)  „Natural sources of flavourings“ („Lõhna- ja maitseainete looduslikud allikad“) – aruanne nr 2 (2007).
            
               (2)  Analüüsimeetodite üksikasjad on kättesaadavad referentlabori veebisaidil: https://ec.europa.eu/jrc/en/eurl/feed-additives/evaluation-reports